Teknologjia robotike bën hapa të reja përpara
Në të ardhmen, një robot mund të gjejë një bombë të fshehur, ose ta ndihmojë një person me aftësi të kufizuara të zgjedhë një këmishë
Në ditët e sotme, mjetet robotike si fshesa elektrike Roomba, janë më të zakonshme se ç’mendojmë ne. thotëHelen Greiner, bashkëthemeluese e kompanisë i-Robot. Kjo kompani prodhon gjithçka, që nga fshesa elektrike deri tek robotët për kontrollin dhe çmontimin e bombave që shumë shpejt mund të bëhen pjesë e trupit tonë. Robotët e prezantuar në kuvendin përvitshëm të Shoqatës Ndërkombëtare të Makinave Robotike ishin kryesisht për përdorim ushtarak. Por presidenti i kësaj shoqate Majkëll Toskano thotë se përdorimi e këtyre makinave po rritet. Makinat me telekomandë mund të shpërthejnë bombat ose minat e vendosura në tokë. Edison Hudson nga kompania i-Robot thotë se disa robotë mund të lundrojnë dhe monitorojnë ndotjen e oqeanit. Në kuvend, agjencia e qeverisë amerikane për projekte të avancuara kërkimi që njihet me emrin DARPA, prezantoi një robot njeri të ndërtuar me teknologjinë më të sofistikuar. Robert Mandelbaum është menaxher i këtij projekti. Njeriu robot i kësaj agjencie drejtohet nga një program që quhet Manipulimi Robotik Autonom ose ARM. Në vend që të drejtohet nga një telekomandë, ARM mund të shikojë disa blloqe, mund të identifikojë modele të veçanta, dhe mund t’i lëvizë ato në një vend tjetër. Zoti Mandelbaum thotë se ende ka shumë sfida. Në këtë mënyrë, në të ardhmen, një robot i agjencisë DARPA mund të gjejë një bombë të fshehur, ose të ndihmojë një person me aftësi të kufizuara të zgjedhë një këmishë dhe ta mbërthejë atë. Për të avancuar këtë teknologji, agjencia ka në plan të lejojë publikun të krijojë një program softueri për projektin ARM, pastaj përmes internetit të shikojë një model të njeriut robot duke kryer këto funksione. Ekspertët thonë se kjo është një nga mënyrat se si njeriu mund të bëjë arritje të mëdha.